9. ΒΑΣΙΛΙΚΟΝ ΔΙΑΤΑΓΜΑ της 15/27 Ιουν. 1955 Περί αντικαταστάσεως του άρθρ. 6 του Νόμ. 1900/51 και περί άλλων τινών το Ταμείον Αρωγής Οργάνων Αγροφυλακής αφορωσών διατάξεων. Έχοντες υπ’ όψιν το άρθρ. 144 του Ν.Δ. 3030/54 «περί Αγροφυλακής», την υπ’ αριθ. 252/1955 γνωμοδότησιν του Διοικητικού Συμβουλίου του Ταμείου Αρωγής Οργάνων Αγροφυλακής και την υπ’ αριθ. 262/1955 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-(Άρθρ. 144 παρ. 1 Ν.Δ. 3030/54). (Αντικαθίσταται το άρθρ. 6 Νόμ. 1900/1951). Άρθρ.2.-(Άρθρ. 144 παρ. 1, Ν.Δ. 3030/54). 1.Η διάταξις της παρ. 1, Α', στοιχ. γ΄ του άρθρ. 6 του Νόμ. 1900/51, ως το άρθρον τούτο αντικαθίσταται δια του άρθρ. 1 του παρόντος Δ/τος, εφαρμόζεται και ως προς τους ησφαλισμένους μετόχους του Ταμείου τους εξελθόντας της υπηρεσίας λόγω καταργήσεως θέσεως ή λόγω ορίου ηλικίας, κατά τα άρθρ. 9 παρ. 2 εδάφ. α', 23 παρ. 4, 83 παρ. 3 και 26 παρ. 4 του Ν.Δ. 3030/54, εφόσον συνεπλήρωσαν χρόνον ασφαλίσεως παρά τω Τ.Α.Ο.Α. οκτώ τουλάχιστον πλήρων ετών. Το ποσόν της αρωγής, εις ο συμψηφίζονται και επί του μισθού εισφοραί των, ορίζεται δια τούτους εις δραχ. 600 προκειμένου περί αγροφύλακος ή εισπράκτορος και εις δρχ. 700 προκειμένου περί αρχιφύλακος, δι’ έκαστον έτος ασφαλίσεως. 2.Ησφαλισμένοι μέτοχοι του Ταμείου εξελθόντες της υπηρεσίας κατά το χρονικόν διάστημα από 1 Αυγ. 1952 και εφεξής, λόγω σωματικής ή διανοητικής ανικανότητος κατ’ ακολουθίαν τραύματος εν υπηρεσία και προδήλως ένενα ταύτης, έχοντες δε αναπηρίαν έλαττον των 31%, δικαιούνται εκ του Τ.Α.Ο.Α. εφάπαξ οικονομικής αρωγής, ως και οι εφεξής, υπό τους αυτούς όρους, εξερχόμενοι ησφαλισμένοι, εκάστου μηνιαίου μισθού υπολογιζομένου, ως προς τούτους, ως εν τω δευτέρω εδαφίω της προηγουμένης παραγρ. 1. Άρθρ.3.-(Άρθρ. 144 παρ. 2 Ν.Δ. 3030/54). Αναπληρωταί αγροφύλακες καθιστάμενοι ανίκανοι συνεπεία τραύματος ή άλλης αιτίας - πλην νόσου - εν υπηρεσία και προδήλως ένεκα ταύτης ή αι οικογένειαι τούτων εις περίπτωσιν θανάτου υπό τους προρρηθέντας όρους, δικαιούνται εκ του Τ.Α.Ο.Α. εφάπαξ οικονομικής αρωγής εξ 24 βασικών μηνιαίων μισθών κλητήρος γ' τάξεως εις την περίπτωσιν του θανάτου ή της ολικής ανικανότητος, 14 δε μισθών εις την περίπτωσιν της μερικής ανικανότητος, εφαρμοζομένων περαιτέρω των εν άρθρ. 6 παρ. 1, Α', β' 5 και 6 του Νόμ. 1900/ 51 (ως το άρθρον τούτο αντικαθίσταται δια του άρθρ. 1 του παρόντος) οριζομένων. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 